A projekt Európai Uniós támogatás segítségével, a Széchenyi 2020 program keretében valósul meg. Projekt címe: „Szolnok város helyi klímastratégiájának kidolgozása” . Projekt azonosító: KEHOP-1.2.1-18-2019-00253

**Az klímaváltozás hatása**

**Alkotói pályázat**

**Pályázati Felhívás**

**1. A pályázat kiírója:**

**Szolnok Megyei Jogú Város Önkormányzata**

**2. A pályázat tárgya:**

Szolnok Megyei Jogú Város Önkormányzataa Széchenyi 2020 Környezet és Energiahatékonyság Operatív Programban (KEHOP) sikeresen pályázott, így 20 millió forint vissza nem térítendő támogatásból helyi klímastratégia kidolgozására, valamint a klímatudatosságot erősítő szemléletformálási programok megvalósítására kerül sor 2020 és 2022 között, mely keretében – több környezeti szemléletformálási tevékenység/program mellett - Szolnok város általános és középiskolásai részére **rajz- fotó és videó pályázat kerül kiírásra.**

**A pályázat tárgya egy figyelemfelkeltő rajz, festmény, plakát, montázs, vagy egyéb kézzel alkotott pályamű valamint fotó videó elkészítése az alábbi témakörökben:**

1. **téma: Melegszik a helyzet – azaz Klímaváltozás hatásai a FÖLDÖN /városomban**

Manapság kiemelt hír a klíma- vagy éghajlatváltozás, melynek hatásai sokfélék lehetnek: nő a Föld átlaghőmérséklete, ami miatt a sarki jégtakaró és a magashegységi hósapkák olvadnak, húzódnak vissza a gleccserek, emelkedik a tengerszint, egyre több a szélsőséges időjárási jelenség, illetve a természeti katasztrófa (aszály, bozóttűz, árvizek a megszokottnál jóval erősebb viharok, zivatarok stb.).

Ebben a témakörben olyan természet rajzokat várunk, amelyek felhívják a figyelmet a klímaváltozás jelenlétére, hatásaira. Természeti katasztrófákat, kihalás szélén álló állatfajokat, a biodiverzitás csökkenését ábrázoló, vagy közvetlen környezetünkben megélt éghajlatváltozást tükröző természeti jelenségeket bemutató figyelem felhívó, meghökkentő és elgondolkodtató alkotásokat várunk. Ötletadó altémák:pl. Amikor a víz az úr., Ég és föld között., Amikor a Föld megmozdul., Kihalás szélén…., Utolsó fehér karácsony.

1. **téma: Az ember a FÖLD ellensége?**

Egyre több tudományos kutatás alátámasztja, hogy a mostani klímaváltozást jelentős mértékben az emberi tevékenységek során kibocsátott, úgynevezett üvegház hatású gázok (pl. szén-dioxid, nitrogén-oxid, metán és vízgőz) fokozzák, így az éghajlatváltozás mérséklésének egyik eleme az üvegházhatósú gázok (ÜHG) kibocsátásának csökkentése (mitigáció) lehet.

A CO2, mint ÜHG a fosszilis energiahordozók (C, CH) elégetése (pl. a lakossági villamos energia fogyasztás vagy fűtés) és a közlekedéssel kerül nagy mennyiségben a lakosság által a légkörbe. Ebben a témakörben olyan emberi cselekvéseket bemutató alkotásokat várunk, amelyek azt mutatják be milyen sok területen „teszünk” a környezetünk ellen, ha nem környezettudatosan élünk. A téma mottója „NE TEDD!” Negatív példákat ábrázoló figyelem felhívó rajzokat, plakát terveket, videókat, fotókat, montázsokat stb. alkotást várunk.

Ötletadó címek: pl. Városi dugó, Zacskóba zacskó, Pazarlás otthonainkban, Erdőírtás

A **KEHOP-1.2.1-18-2018-00038 projekt üzenete, jelen pályázati felhívás célja:**

A klíma- vagy éghajlatváltozás, mint globális környezeti probléma a Föld teljes lakosságára, így a gyermekek jövőjére is kihatnak, így fontos bevonni őket a folyamatokba, hogy elhivatottak és felnőttként cselekvő polgárok legyenek.

A projekt egyik célja a szemléletformálás és az információátadás annak érdekében, hogy a helyi gyermekek/diákok tisztában legyenek azzal, milyen hosszú távú következménye van a környezet védelem hiányának, hogy mit tudnak tenni helyben a klímavédelem ügyében és hogy közösségi kezdeményezések induljanak meg.

**3. Formai előírások**:

A pályamű bármilyen méretű, bármilyen technikával elkészített, fekete-fehér vagy színes alkotás lehet. Videó esetén minimum 30mp, maximum 5 perc terjedelmű kisfilm lehet.

A pályamű kötelező mellékletei a nyilatkozat hiánytalanul kitöltve aláírással ellátva eredeti példányban, valamint a pályázó adatait tartalmazó dokumentum (alkotó neve, iskolája neve, életkora, telefonszáma, email címe, a választott téma száma és az alkotás címe.)

A mellékletet és a pályaművet egy borítékba helyezve kérjük beküldeni, online beadás esetén egy üzenetben érkezzen a két csatolmány.

**4. Pályázók köre:**

A rajzpályázaton szolnoki lakosok, vagy szolnoki intézményben tanulmányukat folytató diákok vehetnek részt két korcsoportban.

1. 6-12 évesek
2. 13-18 évesek

**5. A pályaművek benyújtásának módja és határideje:**

A pályázatokat eredeti példányban postai úton vagy személyesen lehet benyújtani, vagy online formában emailben megküldeni.

**Személyes/ postai beadás:**

Cím: Szolnoki Városfejlesztő Nonprofit Zrt.

5000 Szolnok József Attila út 83.

A borítékra írják rá: „A klímaváltozás hatása – Alkotói pályázat”

**Online beadás:**

A pályamunka digitális dokumentációját a [meszaros@szvf.hu](mailto:meszaros@szvf.hu) email címre kell megküldeni.

Az üzenet tárgya: „A klímaváltozás hatása – Alkotói pályázat”

A pályaművek hátuljára, vagy egy külön dokumentumban mellé kell csatolni a **alkotó nevét, iskolája nevét, életkorát, telefonszámát, email címét, a választott téma számát és az alkotás címét.**

**BEADÁSI HATÁRIDŐ: DECEMBER 16.**

Az alkotásoknak december 16-ig kell beérkezni.

A pályaműveket a beérkezést követően egy 3 fős szakmai zsűri értékeli.

**Eredmény hirdetés december 17.**

Online felületen Szolnok Város hivatalos Facebook oldalán közzé tesszük a díjazottak névsorát (<https://www.facebook.com/szolnokponthu> ). Valamint a megadott adatok alapján kiértesítjük a pályázókat. A zsűri által kiválasztott pályamunkák 2022-ben egy környezetvédelmi kiállítás keretében megtekinthetők lesznek.

**Díjak átadása december 20.**

A díjak átadására ünnepélyes keretek között kerül sor, melynek pontos időpontjáról és helyszínéről a díjazottakat a pályázat kiírója külön értesíti.

Díjak:

Korcsoportonként az első három legjobbat díjazzuk.

1. Roller, rajzkészlet,
2. Napelemes játék/ eszköz , rajz készlet
3. Környezet védelemmel kapcsolatos társasjáték / könyv csomag, rajz készlet

**6. További információk:**

**A pályaművek további felhasználása:**

A pályázat kiírója a pályaműveket a pályázat kiírója az érdeklődők részére bemutatja.

A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait az Szolnok Megyei Jogú Város Önkormányzata (továbbiakban: Önkormányzat) részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését.

A pályázó törvényes képviselője a pályamű beküldésével hozzájárul ahhoz, hogy alkotása az Önkormányzat által közzétett szakmai kiadványokban, honlapon vagy közösségi média felületein szerepeljen vagy felhasználásra kerülhessen, kiállításra, közzétételre kerüljön. A művek felhasználási jogának átengedése térítésmentesen történik.

A pályázattal kapcsolatban kérdéseket a meszaros@szvf.hu e-mail címen lehet feltenni a benyújtási határidőig.